Kostivere karstiala

pisi|Droonivideo Kostivere karstialast 2021. aasta kevadel
pisi|Jäänukpankadest on tuntuim 2,8 meetri kõrgune Kivilaud.Kostivere karstiala on Kostivere alevikus Jõelähtme vallas asuv karstiala, mille on kujundanud Lasnamäe lademe lubjakivist läbi voolav Jõelähtme jõgi.

Karstiala on 2,5 km pikk ja 0,5 km lai. Ala geograafilised koordinaadid on .

See on rikas mitmesuguste karstivormide poolest. Näiteks esineb seal arvukalt pikki ja kitsaid avalõhesid, karstilehtreid ning jäänukpankasid. Koobastest on suurim Karjakelder, millel on pikkust 6 m, laiust 4 m ja kõrgust 2,5 m.

Karstialal eristatakse kahte enamkarstunud piirkonda – Suurt langatusala ja Väikest langatusala. Suur langatusala algab umbes 700 meetri kaugusel kurisust, kui maapind läheb üle avalõhedest liigestatud veertega 300 meetri pikkuseks ja muutliku laiusega langatusoruks. Selle pindalaks on umbes 15 ha ja see on moodustunud kahe erineva lõhesüsteemi ristumiskohas. Mõnisada meetrit edasi asub aga Väike langatusala, kus jõesäng täitub veega vaid lühikeseks ajaks kevadperioodil.

Karstiala järgi on nime saanud Väo kihistu Kostivere kihistik.Kostivere kihistik Eesti Stratigraafia Komisjoni andmebaasis (vaadatud 17.08.2019)

Karstiala parimal paljandil on ülemised 1,4 meetrit Koljala kihistiku lubjakivid. Järgneb 40 cm sama kihistiku paksukihilist lubjakivi, seejärel 10 cm savikat lubjakivi. Allpool on kolm meetrit Kostivere kihistiku puhast paksukihilist lubjakivi.Eesti stratotüüpsed paljandid

 Pilte 

 Vaata ka 
 Kostivere maastikukaitseala
 Viited 

 Välislingid 


 Kostivere karstiala Rebala muinsuskaitseala
 Karstinähtused Eestis Tartu Ülikooli geoloogiamuuseum

Kategooria:Jõelähtme vald
Kategooria:Eesti karstialad